Heatmasters

Heatmasters Oy on kansainvälinen metallien hitsauksen esi- ja jälkilämmityspalveluiden ja laitteiden toimittaja energia-, sellu- ja paperi- ja kemianteollisuuteen sekä prosessilaitevalmistajille ja konepajoille. Heatmasters oli aikaisemmin osa sijoitusyhtiötä Panostaja Oyj, joka on listattu NASDAQ OMX Helsingin pörssissä, HEX.  Heatmasters on Suomen Hitsausteknillinen Yhdistys ry:n sekä Teknologiateollisuus ry:n jäsenyritys. ,  Yritys on luottoluokitettu korkeimpaan AAA-luottoluokkaan.

Historia 
Heatmastersin perusti vuonna 1974 Eero Jääskeläinen. Yrityksen alkuperäinen nimi oli Oy Lämpökäsittely Ab. Se oli Suomen ensimmäinen kaupallinen lämpökäsittelypalveluiden tarjoaja. Vuonna 1982 yritys julkaisi ensimmäiset omat tuotteensa: mikroprosessoriohjatun lämpötilansäätimen ja kuusikanavaisen lämpökäsittelyautomaatin. Myöhemmin, 1995, tytäryhtiö Heatmasters Oy perustettiin erikoistumaan korkean teknologian tuotteiden kehittämiseen ja myyntiin.

Vuonna 1993 yritys laajensi Varkauteen ja aloitti lämpökäsittelyuunien operoinnin A. Ahlströmin kattilatehtaan tiloissa.

Ensimmäiset kansainvälistymisaskeleet yritys otti perustamalla tytäryhtiöt Göteborgiin Ruotsiin (1995) ja Sosnowichiin Puolaan (1997). Yhteisyritys Tallinnaan Viroon perustettiin vuonna 2002. Sijoitusyhtiö Panostaja Oyj hankki Heatmasterin omistukseensa vuonna 2007. Heatmasters myytiin suomalaiselle sijoittajaryhmälle vuonna 2021.

Johto 
Heatmasters on jaettu kahteen liiketoimintayksikköön, Palvelut ja Teknologia, sekä maayksiköihin.

Hallituksen puheenjohtaja on Kalle Reponen, yrityksen toimitusjohtaja Ilkka Mujunen.

Palvelut ja tuotteet 
Heatmasters toimittaa sekä palveluita että teknologiaa ja tuotteita metallien lämpökäsittelyä varten.

Palvelut 
 metallin lämpökäsittely
 uunituspalvelut Heatmastersin tiloissa
 uunituspalvelut tilapäisuuneilla asiakkaan tiloissa
 vyöhykelämpökäsittelyt asiakkaan tiloissa 
 lämpökäsittelylaitteiden vuokraus
 lämpökäsittelyn koulutukset

Tuotteet 
 lämpökäsittelyuunit (sähkö- ja kaasutoimiset)
 liikuteltavat lämpökäsittelyautomaatit
 tarvikkeet (lämmitysvastukset, työkalut, eristeet, lämpötilan mittaustarvikkeet)
 huoltopalvelut (koulutus, huolto, modernisoinnit, varaosat)

Lämpökäsittelyn koulutus  
Yrityksen edustajat luennoivat lämpökäsittelystä teknisissä oppilaitoksissa ja aikuiskoulutuskeskuksissa EWF:n European Welding Federation auditoimilla kursseilla.  Luennot on suunniteltu hitsausinsinööreille ja hitsausvalvojille antamaan käytännön tietoja standardin EN ISO 17663 soveltamisesta. Lisäksi yrityksessä toteutetaan työssäoppiminen Koulutuskeskus Salpaus kanssa.

Lähteet

Aiheesta muualla 
 Heatmastersin kotisivu
 Panostaja Oyj:n kotisivu
 Panostaja_vuosikertomus_2014.pdf
 The European Federation for Welding

Suomalaiset metalliteollisuusyhtiöt